b'\n_START_ARTICLE_\nPetergof\n_START_PARAGRAPH_\nPetergof (rusko \xd0\x9f\xd0\xb5\xd1\x82\xd0\xb5\xd1\x80\xd0\xb3\xd0\xbe\xcc\x81\xd1\x84), med letoma 1944 in 1997 imenovan Petrodvorec (\xd0\x9f\xd0\xb5\xd1\x82\xd1\x80\xd0\xbe\xd0\xb4\xd0\xb2\xd0\xbe\xd1\x80\xd0\xb5\xd1\x86), je naselje v Petrodvorskem okro\xc5\xbeju mesta Sankt Peterburg v Rusiji, ki le\xc5\xbei severni strani Finskega zaliva. Po popisu iz leta 2002 ima 64.791 prebivalcev._NEWLINE_Kraj je znan predvsem po istoimenski pala\xc4\x8di, ki je bila zgrajena leta 1725 po zamisli Petra Velikega kot njegova letna rezidenca. Razko\xc5\xa1en kompleks je dobil vzdevek \xc2\xbbruski Versailles\xc2\xab\xc2\xa0in je danes skupaj z mestnim sredi\xc5\xa1\xc4\x8dem vpisan v seznam Unescove svetovne dedi\xc5\xa1\xc4\x8dine. Poleg pala\xc4\x8de stojita tu eden od kampusov Dr\xc5\xbeavne univerze v Sankt Peterburgu in znamenita tovarna ur, ki je najstarej\xc5\xa1a ruska tovarna.'